als_Latn dik_Latn sag_Latn
Kampionët e Spanjës pas Diego Costës duhet të heqin dorë nga një tjetër futbollist, bëhet fjalë për Filipe Luis.
Atletico Madridit humbet një tjetër element të rëndësishëm. Kampionët e Spanjës pas Diego Costës duhet të heqin dorë nga një tjetër futbollist, bëhet fjalë për Filipe Luis. Ashtu si sulmuesi brazilian me pasaportë spanjolle edhe mbrojtësi i majtë është vetëm një hap larg transferimit tek Chelsea, me londinezët që shkëputin kështu dy pika shumë të forta nga formacioni i Diego Simeones. Sipas të përditshmes britanike “The Sun”, transferimi i Filipe Luis te Blutë e Londrës është tashmë fakt i kryer.
Për të lejuar kalimin e 28-vjeçarit në ishull, Atletico do të marrë në shkëmbim një shumë që kap vlerën e 25 milionë Eurove. Transferimi i Ashley Cole te Roma bëri që Mourinho të kërkonte menjëherë një zëvendësues dhe për teknikun portugez futbollisti ideal për të marrë vendin e 33-vjeçarit anglez është pikërisht mbrojtësi brazilian. “The Sun” bën me dije se Chelsea nuk do të paguajë klauzolën e largimit të lojtarit me “Los Colchoneros” që arrinte vlerën e 30 milionë Eurove por 5 milionë më pak.
Dëshira e Filipe Luis për t’u larguar nga Atletico pati ndikimin e saj në vendimin e drejtuesve të klubit madrilen për ta shitur atë te Chelsea. Që kur nënkampionët e Europës afruan në skuadër Siqurian që luan në të njëjtin pozicion me ish-mbrojtësin e Deportivo La Coruna u kuptua qartë se e ardhmja e Filipe Luis do të ishte larg Atleticos. 28-vjeçari pritet të shndërrohet në blerjen e tretë të madhe të Chelsea-it në këtë merkato vere pas Cesc Fabregas e Diego Costës edhe pse ky i fundit ende nuk është zyrtarisht një futbollist i Bluve.
als_Latn als_Latn als_Latn als_Latn